**Håkon Haugli** (født 21. mai 1969 i Oslo) er en norsk jurist, næringslivsleder og tidligere politiker (Ap). Fra 15. mai 2019 er han administrerende direktør i Innovasjon Norge. Fra 2014 til 2019 var han administrerende direktør i Abelia, Næringslivets Hovedorganisasjons forening for kunnskaps- og teknologibedrifter. Haugli var medlem av EOS-utvalget fra 2014 til 2019.

Biografi
--------

Haugli er født på Aker sykehus og vokste opp på Ammerud i Oslo og i Lørenskog. Han er utdannet jurist fra Universitetet i Oslo og var leder av avdeling Oppgjør og Kundebetjening Person i forsikringsselskapet Gjensidige da han ble valgt inn på Stortinget i 2009. Han har tidligere jobbet i konsulentselskapene McKinsey og ISCO Group. 

Håkon Haugli møtte fast på Stortinget for Oslo Arbeiderparti som vararepresentant for Jens Stoltenberg i perioden 2009–2013. Han var først medlem av Kommunal- og forvaltningskomiteen og Arbeiderpartiets boligpolitiske talsmann. Han ble så 2. nestleder i Helse- og omsorgskomiteen og partiets helsepolitiske talsmann. I hele stortingsperioden var han en av Norges fem faste medlemmer i Europarådets parlamentarikerforsamling. I 2011 var han medlem av Stortingets delegasjon til FNs generalforsamling.

I en undersøkelse gjort av *Aftenposten* i mars 2013 kom det fram at Haugli var den av regjeringspartienes representanter som hadde vært mest opptatt av oslosaker i stortingsperioden.

I perioden 2007–2011 var Haugli medlem av Oslo bystyre og byutviklingskomiteen, fra 2011–2013 varamedlem i samme komité. I perioden 1995–1997 var han også varamedlem til Oslo bystyre og helse- og sosialkomiteen. 

Haugli har hatt en rekke tillitsverv i Arbeiderpartiet. I august 2007 ble han oppnevnt som medlem i Mannspanelet som ble satt ned av barne- og likestillingsminister Karita Bekkemellem i forbindelse med stortingsmeldingen om menn, mannsroller og likestilling. I perioden 2006–2014 ledet Haugli Arbeiderpartiets homonettverk, som han var med på å etablere i 2004. I januar 2011 kåret nettstedet Gaysir Haugli til Norges mektigste homofile mann. 
I 2014 ble han igjen plassert øverst på nettstedets liste, med henvisning til hans innsats i Europarådets parlamentarikerforsamling. I mars 2012 ble Haugli enstemmig valgt som første rapportør for LHBT-saker i Europarådets parlamentarikerforsamling. Det var første gang et internasjonalt organ har en folkevalgt representant med et særlig ansvar for menneskerettighetssituasjonen for LHBT-personer. Han ble i 2013 etterfulgt av den polske parlamentarikeren Robert Biedron.

Haugli tok i 2014 over etter Paul Chaffey som administrerende direktør for Abelia. Foreningen har mer enn 2 200 medlemsbedrifter med tilsammen 49 000 ansatte. Abelia organiserer IKT-/teknologibedrifter, forskningsinstitutter, innovasjonsselskaper, kreative næringer og ideelle organisasjoner og er en arbeidsgiver- og interesseorganisasjon. Telenor, EVRY, DNV GL, Telia, Sweco og SINTEF er blant Abelias største medlemsvirksomheter. 

I 2019 ble Haugli administrerende direktør i Innovasjon Norge. Innovasjon Norge er et statlig norsk særlovselskap stiftet 19. desember 2003 med formål å øke innovasjon i næringslivet over hele landet, bidra til å utvikle distriktene, og profilere norsk næringsliv og Norge som reisemål. 

Haugli var medlem av Stortingets kontrollutvalg for etterretnings-, overvåkings- og sikkerhetstjeneste (EOS-utvalget) i perioden 2014–2019, og har vært styremedlem i Lånekassen, medlem av SINTEFs råd, Patentstyrets råd og HelseOmsorg21-rådet. 

Haugli er en aktiv skribent og samfunnsdebattant, med faste spalter i *Finansavisen* IT og hos E24.

Stortingskomiteer
-----------------

* 2009–2013 medlem av Kommunal- og forvaltningskomiteen
* 2013–2013 Andre nestleder i Helse- og omsorgskomiteen

Referanser
----------

1. ↑
2. ↑
3. ↑  Det er enklere å snakke om en ny bro på Vestlandet enn en ny T-banetunnel i Oslo Aftenposten 1. mars 2013
4. ↑  
«Homotoppen 2011». Gaysir.no. 7. januar 2011. Arkivert fra originalen 23. september 2011. Besøkt 10. januar 2011.
5. ↑  «Håkon Haugli ny administrerende direktør i Abelia». Abelia.no. 3. februar 2014. Arkivert fra originalen 2. mars 2014. Besøkt 24. februar 2014.
6. ↑  Computerworld

Eksterne lenker
---------------

* (no) Offisiell blogg Rediger på Wikidata

* (en) Håkon Haugli – kategori av bilder, video eller lyd på Commons Rediger på Wikidata
* (no) Håkon Haugli på Twitter Rediger på Wikidata
* (no) Håkon Haugli hos Stortinget Rediger på Wikidata

* (no) Håkon Haugli hos Norsk senter for forskningsdata politikerarkiv (nedlagt) Rediger på Wikidata

* (en) Håkon Haugli hos Europarådets parlamentarikerforsamling Rediger på Wikidata
* Oslo bystyre
* Homonettverket Arkivert 7. mai 2016 hos Wayback Machine.

  


| * v
* d
* r
før ←   Stortingsrepresentanter 2009–2013   → etter |
| --- |
| Akershus | 
* Huitfeldt (Helseth)
* Høglund
* Sanner
* Myrli
* Kjos
* Sjøli
* Aasen
* Asmyhr
* Eldegard
* Graham
* Solhjell
* Kjernli
* Tenden
* Thomsen
* Dahl
* Hareide

 | Norges flagg |
| Aust-Agder | 
* de Ruiter
* Godskesen
* Harberg
* Ropstad

 |
| Buskerud | 
* Kolberg
* Knudsen
* T. Helleland
* Christoffersen
* Rytman
* Micaelsen
* Werp
* Gustavsen
* Lundteigen

 |
| Finnmark | 
* Pedersen
* Fredriksen
* Simensen
* I. Olsen
* Bakke-Jensen

 |
| Hedmark | 
* Storberget (Lillehovde)
* Trettebergstuen
* Bredvold
* Breen
* Vedum
* Gundersen
* Sønsterud
* K. Andersen

 |
| Hordaland | 
* Strøm-Erichsen (Brandvik)
* Sortevik
* Solberg
* L. Henriksen
* Hagesæter
* Halleraker
* Lydvo
* Dåvøy
* Woldseth
* Teigen
* Warloe
* Toppe
* Lysbakken
* Rommetveit
* Reiertsen

 |
| Møre og Romsdal | 
* Botten
* Nesvik
* Nørve
* Gjelseth
* Grimstad
* Torve
* Klinge
* Eide
* Hanekamhaug

 |
| Nord-Trøndelag | 
* Kristoffersen
* Stokkan-Grande
* Eriksson
* Brekk (Ramsøy)
* Bratli
* Myraune

 |
| Nordland | 
* Strøm
* Svendsen
* Ljunggren
* Kristiansen
* Ellingsen
* Sivertsen
* Nordås
* L. Hansen
* G.K. Hansen
* Trældal

 |
| Oppland | 
* Rudihagen
* Aasrud (Håheim)
* M.Ø. Johansen
* Hagebakken
* Wøien
* Thommessen
* Hagen

 |
| Oslo | 
* Stoltenberg (Haugli)
* Foss
* S. Jensen
* Nybakk
* Halvorsen (Sørensen)
* Søreide
* Bøhler
* Tybring-Gjedde
* Støre (Wickholm)
* Grande
* Tetzschner
* Marthinsen
* Myhre
* Holmås
* Tajik
* Astrup
* Syversen

 |
| Rogaland | 
* Solvik-Olsen
* Nordtun
* Høie
* Horne
* Sund
* Høybråten
* Meling
* Vaksdal
* Opheim
* Kleppa (Pollestad)
* Kambe
* Thorsen
* Langeland

 |
| Sogn og Fjordane | 
* Heggø
* Navarsete (Sande)
* Starheim
* Bremer
* Lødemel

 |
| Sør-Trøndelag | 
* Giske (Haugen)
* Sandberg
* Gjul
* L. Helleland
* Asphjell
* Lien
* E.K. Hansen
* Valen
* Moe (Greni)
* Håbrekke

 |
| Telemark | 
* Aasland
* Hoksrud
* G. Olsen
* Isaksen
* S.O. Hansen
* Bekkevold

 |
| Troms | 
* Arnesen
* Korsberg
* Bjørnflaten
* Aspaker
* Amundsen
* Knutsen
* Nordahl

 |
| Vest-Agder | 
* Michaelsen
* K. Henriksen
* Gitmark
* Eriksen
* Skumsvoll
* Holmelid

 |
| Vestfold | 
* D.T. Andersen
* Anundsen
* Flåtten
* Mandt
* P.A. Olsen
* Gullvåg
* Thorkildsen

 |
| Østfold | 
* S.R. Hansen
* Leirstein
* I. Johansen
* Schou
* Gåsvatn
* Forsberg
* W. Olsen
* Giltun
* Hjemdal

 |

|  |  |
| --- | --- |
| Oppslagsverk/autoritetsdata | Store norske leksikon **·** Stortinget
 |